《深秋病间城南园茗坐竟日》
清代·王浩

草树生香已老秋，无多佳境为淹留。挂林残日窥人大，刻骨西淹动地愁。

一卧蜩螗无复沸，再来萸菊可能酬？百年行乐诛茅地，欲语平生又自休。

作者简介：王浩（1894--1923），字然甫，一字瘦湘，江西南昌人。诸体俱工，宗奉宋贤，以七律见长。陈散原评谓：“吐弃凡近，多骨重神寒之作，力追山谷，笔端可畏，然间有摹拟太似处。”有家藏钞本《思斋集》。